आरभ र प्रणवको जोडी फाइनलमा
भारतका रोहन पटेल पोखरा रंगशालामा जारी ट्रेकर्स इन यू–१४ जुनियर एटीएफ टेनिस च्याम्पियनसिप सर्किट १ को सेमिफाइनल पुगेका छन् ।
लेखनाथ — भारतका रोहन पटेल पोखरा रंगशालामा जारी ट्रेकर्स इन यू–१४ जुनियर एटीएफ टेनिस च्याम्पियनसिप सर्किट १ को सेमिफाइनल पुगेका छन् ।बुधबार क्वाटरफाइनलमा रोहनले नेपालका प्रितम परियारमाथि ६–३, ६–४ को नतिजा निकाल्दै अन्तिम चारमा स्थान बनाए ।नेपालका अकी जुवेन रावतले सरोज तामाङलाई ६–१, ६–० को सेटमा पराजित गर्दै सेमिफाइनल पक्का गरे । आरभ हाडाले भारतका अचिन्त्या बर्मालाई ६–१, ६–१ ले र नेपालकै इभ्याक जोशीले प्रणव मानन्धरलाई प्रतिस्पर्धात्मक खेलमा ४–६, ७–६ र ६–१ ले पराजित गर्दै सेमिफाइनलमा नाम लेखाए । डबल्सतर्फ आरभ र प्रणवको जोडी फाइनल पुगेको छ । उनीहरूको जोडीले भारतका रोहन र नेपालका निहाल थापाको जोडीलाई ६–०, ६–२ ले पराजित गर्‍यो । भारतका हरिशरण भाष्करण र नेपालका चिराग तिमिल्सिनाको जोडी पनि फाइनल पुग्यो । उनीहरूको जोडीले भारतका अचिन्त्या र नेपालका श्रीयोग अधिकारीलाई ६–२, ६–० को सेटमा हरायो ।महिला एकलतर्फ सर्भांनी श्रेष्ठले आइसा डोल्कर गुरुङलाई ६–१, ६–३ ले, सुभांगीलक्ष्मी शाहले इशाश्री शाहलाई ६–२, ६–३ ले, सलोनी तामाङले निमिषा ढकाललाई ६–०, ६–१ ले र भारतकी मिली छुगले नेपालकी इभा अधिकारीलाई ६–०, ६–३ को सोझो सेटमा पराजित गरे ।